לפי פוסקים רבים, חרדים ודתיים, אשכנזים וספרדים – העליה להר הבית מותרת, מבורכת ורצויה. כיום רוב רבני הציונות הדתית תומכים בעליה להר הבית, בגבולות המותרים, לאחר טבילה וללא נעלי עור. אמנם הנושא נתון במחלוקת הפוסקים, כמו סוגיות הלכתיות רבות הקשורות בציונות: עליה לארץ, צבא, מדינה וכדומה. למי שרוצה להעמיק, ממליצים על הספר 'הר הבית כהלכה', של הרב אלישע וולפסון. כדאי תמיד להתייעץ ולהעמיק ולהבין שהעלייה היא מצווה גדולה.